Caitlyn Jenner tjáir sig nú um meint ódæði leikarans og ruðningsmannsins fyrrverandi O.J Simpson sem komust í heimsfréttirnar þegar réttað var yfir honum vegna morðs á fyrrverandi eiginkonu hans , Nicole Brown Simpson árið 1995 . Hún segir alla hafa vitað af sekt hans . Jenner tjáði sig um málið í raunveruleikaþættinum I'm A Celebrity . . Get Me Out Of Here þegar þáttastjórnendur spurðu hana einfaldlega út í málið . Caitlyn var þá gift Kris ( Kardashian ) Jenner og var fyrrverandi eiginmaður þeirrar síðarnefndu , Robert Kardashian , einn af lögmönnum leikarans . „ Ég hitti Nicole tveimur dögum áður en hún var myrt . Þetta var besti vinur Kris . Við vorum í miðjunni á þessu öllu saman . Fyrrverandi eiginmaður Kris , Robert , var svaramaður í brúðkaupinu þeirra . Þetta var slæmur tími fyrir alla , mjög erfitt , “ svaraði Caitlyn . O.J var á endanum fundinn saklaus af kviðdómi í réttarhöldunum víðfrægu . „ Við vissum hvað gerðist og þessi réttarhöld voru brandari . Og þegar dómurinn var kveðinn upp sneri Kris sér að mér og sagði við mig : „ Við hefðum átt að hlusta á Nicole frá byrjun , hún hafði rétt fyrir sér . “ Þá var Caitlyn spurð að því blákalt hvort Robert hefði þá vitað hið sanna í málinu , að O.J hafi framið morðið . „ Ég meina , það er ekki möguleiki að hann hafi ekki vitað þetta . “